Στρογγυλή Νισύρου

Η Στρογγυλή ή Στρογγύλη είναι νησίδα των Δωδεκανήσων. Βρίσκεται βόρεια της Νισύρου και ανατολικά του Γυαλιού και είναι ακατοίκητη. Διοικητικά ανήκει στον Δήμο Νισύρου. Το νησί είναι ηφαιστειογενές. 

Το νησί δημιουργήθηκε ως αποτέλεσμα της δράσης του ηφαιστειακού τόξου του νοτίου Αιγαίου. Είναι ουσιαστικά η κορυφή ενός ηφαιστειακό κώνου η οποία εξέχει πάνω από το νερό. Το νησί έχει ύψος 125 μέτρα πάνω από τη θάλασσα, ενώ η βάση του βρίσκεται στο πυθμένα της θάλασσας, σε βάθος 600 με 650 μέτρων. Δημιουργήθηκε πριν 50.000 με 30.000 χρόνια. Στην κορυφή του διαθέτει ένα μικρό κρατήρα, διαμέτρου περίπου 300 μέτρων. Στη βορειοδυτική πλευρά του κώνου, κάτω από το επίπεδο της θάλασσας, έχει βρεθεί άλλος ένας κρατήρας, διαμέτρου αρκετών μέτρων. Η σύστασή του είναι ανδεσιτική και έχει αποθέσεις ελαφρόπετρας.Ζούζιας Δήμητριος (2011) Αειφόρος ανάπτυξη του ηφαιστείου της Νισύρου και νέα ηφαιστειολογικά χαρακτηριστικά στοιχεία της ευρύτερης περιοχής και με την συμβολή της τηλεπισκόπησης Διδακτορική διατριβή

Στον υποθαλάσσιο χώρο βορειοανατολικά της Στρογγυλής βρίσκεται η καλντέρα Άβυσσος. Βρίσκεται σε βάθος 600 με 700 μέτρων και έχει διαστάσεις 3 επί 4 χιλιόμετρα. Θεωρείται ότι η πηγή της μεγάλης ηφαιστειακής έκρηξης πριν 160.000 χρόνια που δημιούργησε τον ιγνιμβρίτη της Κω.

 Παραπομπές 

Κατηγορία:Βραχονησίδες της Νισύρου